uzivanie osteogenonu a vitaminov pre tehotne  s obsahom D vitaminu
Počas tehotenstva aj dojčenia užívam osteogenon (1x denne, preventivne na doplnenie Ca) a súčasne vitamíny pre tehotné/dojčiace kde je 600IU D3 a 35 mikrogramov D-biotínu. V príbalovom letáku osteogenonu je upozornenie na súčasné užívanie s D3 vitamínom. Moze to uškodiť pri užívaní vyše roka?
Dobrý deň,
ďakujeme za Vašu otázku.
Kvôli zachovaniu správnej funkcie obličiek je potrebné prijímať optimálne množstvo vápnika a nepresahovať dlhodobo jeho denné odporúčané dávky. Vysoká koncentrácia vápnika v krvi môže viesť napríklad k oslabeniu kostí, vzniku obličkových kameňov a i. Pri liečbe nerovnováhy hladín vápnika a fosforu v gravidite a počas laktácie sa liek Osteogenon odporúča užívať v dávke 1 až 2 filmom obalené tablety denne. Keďže ste neužívali maximálne denné dávky, riziko hyperkalciémie je nízke. Napriek tomu pri kombinovanej liečbe Osteogenonu s vitamínom D sa odporúča kontrolovať hladiny vápnika v krvi a v moči, najmä v prípade, že by ste chceli pokračovať v užívaní oboch prípravkov. Je to z dôvodu, že niekedy sa hyperkalcémia nemusí prejaviť žiadnymi symptómami, najmä keď je hladina vápnika v krvi zvýšená len mierne.
Prajem pekný zvyšok dňa.
S pozdravom
PharmDr. Veronika Kiabová